Skytebriller med linse, mekanisk irisblender og en halvgjennomsiktig øyelapp for å hjelpe mot øyedominans
En **skytebrille** er en brille brukt til sportsskyting. Skytebriller kan variere stort fra vanlige vernebriller eller splintsikre ballistiske briller til svært spesialiserte briller med ulike former for synskorreksjon og avanserte hjelpemidler, eller noen ganger monokler. Noen skytebriller har feste for øyelapper for å hjelpe mot øyedominans eller skylapper for å hjelpe på konsentrasjonen. Skytebriller med korreksjon kan gi mindre tretthet i øyet under skyting. Skytebriller er en viktig sikkerhet for synet i tilfelle rikosjetter, hylsebrist, våpensprenging eller andre uforutsette hendelser.

Skytebriller til jernsikter
---------------------------

Ved konkurranseskyting med jernsikter kan skytebriller med korreksjon være en stor fordel selv om man ikke har behov for synskorreksjon i daglige livet.[] Årsaken til dette er er at forsikte, baksikte og målet vil befinne seg i forskjellige plan (ettersom de er på forskjellige avstander fra øyet), og en korrekt tilpasset skytebrille vil gjøre det enklere å fokusere og få et skarpt bilde av forsiktet når man skyter med jernsikter. Dette gjelder alle typer jernsikter, inkludert åpne sikter (skur- og kornsikte), hullsikte, dioptersikte og hullkornsikte. Svært spesialiserte skytebriller for skyting med jernsikter oppnår dette ved å ha styrke i glassene (som gjerne avviker noe fra eventuell synskorreksjon man bruker i det daglige) for å korrigere for refraksjonsfeil, samt en mekanisk irisblender (en justerbar lysåpning for å manipulere dybdeskarpheten slik at både målet og siktene kan sees skarpt) og fargekorreksjon med fargede glass for å gi bedre kontrast.

Skytebriller kan være nødvendige i konkurranseskyting på høyt nivå med jernsikter. Skyting med kikkertsikte vil ofte ikke kreve synskorreksjon på samme måte ettersom de fleste kikkersikter har justerbar dioptri og parallakse. Bruk av forstørrende sikteoptikk (inkludert skyterbiller med forstørrelse) er ikke tillatt i de fleste øvelser innen International Shooting Sport Federation.

Splintsikre skytebriller
------------------------

Noen organisasjoner anbefaler at skytebrillene er splintsikre. Skytebriller laget av glass kan splintre og knuses i skarpe biter som kan utgjøre en fare for synet i tilfellet rikosjett. Det finnes flere europeiske EN-standarder for vernebriller som stiller krav til hvor lett en godkjent vernebrille kan knuse.

Gallery
-------

* Olfa Charni iført skytebriller med en halvgjennomsiktig øyelapp på det ikke-siktende øyet under en konkurranse i 10 m luftpistolOlfa Charni iført skytebriller med en halvgjennomsiktig øyelapp på det ikke-siktende øyet under en konkurranse i 10 m luftpistol
* Olfa Charni iført skytebriller, hvor den halvgjennomsiktige øyelappen er vippet oppOlfa Charni iført skytebriller, hvor den halvgjennomsiktige øyelappen er vippet opp
* Elizabeth Callahan iført skytebriller med en irisblender som et visuelt hjelpemiddel under en konkurranse i 25 m pistolElizabeth Callahan iført skytebriller med en irisblender som et visuelt hjelpemiddel under en konkurranse i 25 m pistol
* Rullende sikte: Figuren viser et åpent pistolsikte hvor forsiktet er skarpt, mens skiven og baksiktet er ute av fokus (kort dybdeskarphet)Rullende sikte: Figuren viser et åpent pistolsikte hvor forsiktet er skarpt, mens skiven og baksiktet er ute av fokus (kort dybdeskarphet)
* Peter Fiori med korrigerende skytebriller på en konkurranse i 10 meter luftriflePeter Fiori med korrigerende skytebriller på en konkurranse i 10 meter luftrifle
* Daniel Lowe med skytebriller under en konkurranse i 50 meter rifleDaniel Lowe med skytebriller under en konkurranse i 50 meter rifle
* Ballistiske skytebriller med 3 forskjellige linsefarger (svart, klar og oransje) som brukes til vernebriller og for bedre kontrastBallistiske skytebriller med 3 forskjellige linsefarger (svart, klar og oransje) som brukes til vernebriller og for bedre kontrast
* Ballistiske skytebriller med 2 farger på den utvendige linsen, samt innsats med synskorreksjonBallistiske skytebriller med 2 farger på den utvendige linsen, samt innsats med synskorreksjon

Se også
-------

* Ballistiske briller

Referanser
----------

1. ↑  Here's why Olympic sharpshooters wear those weird glasses, By Caroline Praderio, Aug 11, 2016
2. ↑  «Norges Skytterforbund - Pistolregler - Utgave 2005 (Oppdatert april 2007 og mars 2008)» (PDF).
3. ↑  «Hvordan skal jeg velge vernebriller? - PDF Gratis nedlasting». *docplayer.me*. Besøkt 26. mai 2022.
4. ↑  «Hvordan skal jeg velge vernebriller? rs-online.com» (PDF).
5. ↑  «Sportsbriller | Krogh Optikk». *kroghoptikk.no*. Besøkt 26. mai 2022.
6. ↑  «Vernebrille-guide | Få 4 gode råd hos billig-arbeidstøy.no». *billige-arbeidsklaer.no*. Besøkt 26. mai 2022.

Eksterne lenker
---------------

* Shatter resistance of spectacle lenses - PubMed